Diari Oficial de la Generalitat Valenciana


Sumari del DOGV 1768, del 22-04-1992 (1992/824533)

RESOLUCIÓ de 7 d'abril de 1992, de la Direcció General de Producció i Indústries Agràries de la Conselleria d'Agricultura i Pesca, per la qual regula la campanya de vacunació antiràbica de 1992.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1768

Data del DOGV
:   22-04-1992

Secció del DOGV
:   ALTRES DISPOSICIONS

Número del document
:   1992/824533


Data del document
:   07-04-1992

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Resolució de 7 d'abril de 1992, de la Direcció General de Producció i Indústries Agràries de la Conselleria d'Agricultura i Pesca, per la qual regula la campanya de vacunació antiràbica de 1992.  
La ràbia és una zoonosi. Per tal de prevenir l'aparició en la població humana és necessari d'aplicar mesures profilàctiques en la població animal que pot actuar com a transmissora del procés. En l'actual context de silenci epizootiológic és convenient de mantenir el nivell immunitari enfront de la ràbia en els animals que conviuen amb l?home.  
Considerant els avanços tecnològics en l?elaboració de la vacuna antiràbica i la durada del període d'immunitat donat, establese la vacunació obligatòria de tots els gossos a partir de tres mesos d'edat i, posteriorment, l'aplicació de dosis de record cada dos anys. Tot això, tenint en compte que en el mercat hi ha preparats comercials que garanteixen una eficàcia entre un i tres anys i que l?establiment de controls diferenciats entre els tres tipus complicaria el desenvolupament de la campanya.  
Assumides per la Conselleria d?agricultura i Pesca les competències en matèria de sanitat animal, i fent ús de les facultats que tinc atribuïdes, resolc:  
Primer  
Establir l?obligatorietat de vacunar contra la ràbia, durant 1992, tots els gossos de la Comunitat Valenciana amb més de tres mesos d'edat, i també tots els que no haguessen estat immunitzats durant la campanya de vacunació de 1991. Serà potestatiu del propietari la vacunació de la resta de la població canina, com també dels animals de l'espècie felina amb edats superiors als tres mesos.  
La vacunació consistirà en l'aplicació de dosis de vacuna antiràbica, la cumplimentació de la cartilla sanitària establerta per la Conselleria d?agricultura i Pesca, la col·locació de la xapa corresponent a cada animal i la remissió de les dades del desenvolupament de la campanya als directors d'aquesta.  
Segon  
La vacunació antiràbica podrà fer-se al llarg de tot l'any. Això no obstant, s'estableix un període de campanya oficial de vacunació antiràbica comprés entre els dies 27 d'abril i el 31 de juliol de 1992.  
Tercer  
Els directors territorials de la Conselleria d?agricultura i Pesca en cada província actuaran com a directors de la campanya i en correspondrà la coordinació als caps de la Secció de Producció i Sanitat Animal. Per a cada àrea d'inspecció ramadera seran els inspectors ramaders de la Conselleria d'Agricultura i Pesca els coordinadors de la campanya.  
Quart  
Aquesta campanya la desenvoluparan els veterinaris oficials de la Conselleria d?agricultura i Pesca durant el període oficial assenyalat en l'article anterior. A més a més, hi podran participar d'altres veterinaris que ho sol·liciten, sempre que estiguen en exercici lliure autoritzat de la professió i amb concessió expressa de compatibilitat, en cas de mantenir relacions funcionarials o laborals amb alguna administració. No podran participar en la campanya els veterinaris que no haguessen remés la relació d'animals vacunats contra la ràbia en la campanya de 1991.  
Les sol·licituds per a participar en la campanya s'efectuaran als col·legis oficials de veterinaris. Aquests comunicaran al director de la campanya en cada província, els professionals que, d'acord amb els requisits assenyalats en el paràgraf anterior hi participaran, indicant-ne els llocs i els períodes en què ho faran.  
Cinquè  
Les vacunes que s'aplicaran en aquesta campanya hauran de ser algunes de les oficialment autoritzades, a base de virus inactivats i amb una protecció immunitària mínima en gossos i gats de dos anys.  
La distribució de vacunes es portarà a terme per mitjà dels serveis territorials de la Conselleria d?agricultura i Pesca, en el cas de veterinaris oficials, i mitjançant els col·legis oficials de veterinaris, en el cas dels veterinaris en exercici lliure. Juntament amb les vacunes se subministraran les cartilles sanitàries als gossos vacunats per primera vegada i les xapes d'identificació corresponents a aquesta campanya.  
Els col·legis oficials de veterinaris comunicaran al director de la campanya el nombre de dosis i el laboratori productor de totes les vacunes que s'hagen de distribuir entre els veterinaris en exercici lliure durant 1992. Així mateix, s'informarà de qualsevol modificació.  
sisè  
Els ajuntaments posaran a disposició dels serveis veterinaris oficials de la Conselleria d?agricultura i Pesca locals adients per a procedir a la campanya de vacunació i, dins les seus possibilitats hi colaboraran amb el personal auxiliar. Així mateix, facilitaran publicitat a la campanya mitjançant bans i cartells, en què s'indicaran les dates i els horaris fixats.  
Cada ajuntament tindrà censat i registrat el nombre de gossos existents en el seu terme, segons el que estableix l'article 1r. del Decret del 17 de maig de 1952, pel qual es declara obligatori el registre, la matrícula i la vacunació dels gossos.  
Aquest cens es podrà actualitzar d?acord amb les vacunacions realitzades en aquesta campanya, i hi figurarà el nom i el domicili del propietari i la ressenya de cada animal. Aquest cens estarà a disposició dels veterinaris oficials de la Conselleria d'Agricultura i Pesca.  
Setè  
El cost d'aplicació de la vacuna per serveis veterinaris oficials estarà integrat per la taxa de reconeixement i aplicació de la vacuna, incrementada en el cost dels productes i el material de vacunació.  
Si l'aplicació es realitzava per veterinaris en exercici lliure, es podran afegir els honoraris professionals al que estableix el paràgraf anterior. No obstant això, quan l'aplicació es realitze en concentracions oficials dels ajuntaments amb coneixement del veterinari oficial, es podrà establir la tarifa oficial assenyalada en el paràgraf anterior.  
vuitè  
Els serveis oficials municipals competents recolliran tots els gossos els propietaris dels quals no tinguen la documentació sanitària acreditativa del compliment dels articles anteriors, tal com s'estableix en l'article setè de l'Ordre del Ministeri de la Governació, de 14 de juny de 1976 (BOE del 14 de juliol de 1976).  
Quan el propietari reclame un gos recollit pels serveis oficials municipals haurà de demostrar el compliment del que estableix aquesta resolució. En cas contrari, haurà de fer-ho i pagar la sanció corresponent.  
Novè  
Acabat el període de la campanya oficial, els veterinaris en exercici lliure que hagen alternat la seua actuació amb els oficials elaboraran un informe de vacunació on es relacionaran els animals vacunats, la data de vacunació, el nom i la raça de l'animal, i el nom i el domicili del propietari. Aquests veterinaris remetran una còpia de l?esmentat informe als ajuntaments interessats i una altra al veterinari oficial de la zona, sense perjudici que el director de la campanya en demane informació en qualsevol moment.  
En els casos que es facen vacunacions fora del període establert per a la campanya oficial; el veterinaris que les apliquen remetran una relació d'animals amb els respectius propietaris amb caràcter trimestral.  
Deu  
Quan se sospitarà o es confirmarà l'aparició d'un cas de ràbia s'hi aplicarà allò que ordena el capítol 44, articles 344 al 351 del Reglament d'Epizoòties.  
Onze  
La responsabilitat de l'acompliment d'aquesta resolució recau sobre el propietari de l'animal.  
El director de la campanya oficial aplicarà les sancions que calga als infractors d'allò que s'estableix en aquesta normativa i en les disposicions vigents en matèria de lluita contra la ràbia.  
Dotze  
Atesa l?efectivitat del tractament antiparasitari abans de la vacunació, en especial contra la Taenia equinococus, s'aconsella als propietaris dels gossos, el seu tractament previ a l'aplicació de la vacuna.  
Tretze  
Aquesta normativa entrarà en vigor l?endemà de la publicació al Diari Oficial de la Generalitat Valenciana.  
València, 7 d'abril de 1992. - El Director General de Producció i Indústries Agràries: Gonçal Casanova i López.